Få en socialrådgiver-studerende i praktik

Professionshøjskolen Absalon sender årligt 350 socialrådgiverstuderende ud i praktik - et forløb af 5 måneders varighed. Praktikken har stor betydning for deres kommende virke som socialrådgivere.

Det er vigtigt for Absalon at praktikstederne er bred repræsenteret – så det afspejler den virkelighed, de møder når de er færdiguddannet.

Der vil vi gerne have dig med på listen over samarbejdspartnere, og håber at din virksomhed har lyst til at være praktiksted for vores studerende.

For at opfylde kravene til at kunne tage imod socialrådgiverstuderende i praktik, skal følgende være gældende:

* Der skal foregå social fagligt arbejde
* Der skal være ansat eller tilknyttet socialrådgivere/socialformidlere eller tilsvarende uddannet

**FAKTA:**

Et praktikforløb varer 5 mdr. (september – januar / februar-juni)

Den studerende er halvvejs i studiet, når de skal ud i praktik (modul 7 ud af 13)

Det er ulønnet praktik – og den studerende er derfor ikke en del af normeringen

Der er tæt kontakt med skolen, hvis man er usikker eller der opleves problemer

Der er 3 temadage for praktikvejlederen (derfor ikke krav om vejleder-uddannelse)

**Det får du ud af at have en praktikant**

*”Det er super lærerigt og det at have studerende er med til at ”ryste” os ud af at gøre som vi plejer. Jeg synes at samtlige studerende kan bidrage med en form for viden som kan styrke vores praksis. Nogle studerende kommer med viden fra den nyeste forskning og andre kan tilføre teorier og metoder til eksisterende værktøjskasse, som kommer vores brugere til gode i dagligdagen.”* Praktikvejleder på et værested.

*Har du lyst til at høre mere er du velkommen til at kontakte praktikkoordinator, Christina Nielsen på mail:* *ckni@pha.dk* *eller tlf. 7248 2818*

**Har I også overvejet…**

**Om det kunne være en mulighed at få studerende til at undersøge jeres praksis – fx evalueringer eller bacheloropgaver.**

**Eller om I har brug for *skræddersyet efter/videreuddannelsestilbud*?**

**Se mere på** <https://phabsalon.dk/videreuddannelse/>